На основу члана 41. став 2. Закона о регионалном развоју („Службени гласник РСˮ, бр. 51/09, 30/10 и 89/15 – др. закон) и члана 17. став 1. и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 –др. закон),

Влада доноси

У Р Е Д Б У

О ИЗМЕНИ УРЕДБЕ О УТВРЂИВАЊУ УСЛОВА, КРИТЕРИЈУМА И НАЧИНА АКРЕДИТАЦИЈЕ ЗА ОБАВЉАЊЕ ПОСЛОВА РЕГИОНАЛНОГ РАЗВОЈА И ОДУЗИМАЊА АКРЕДИТАЦИЈЕ ПРЕ ИСТЕКА РОКА НА КОЈИ ЈЕ ИЗДАТА

Члан 1.

У Уредби о утврђивању услова, критеријума и начина акредитације за обављање послова регионалног развоја и одузимања акредитације пре истека рокa на који је издата (,,Службени гласник РС”, бр. 74/10, 4/12, 44/18 - др. закон и 69/19), у члану 3. тачка 4) мења се и гласи:

„4) да су јединице локалне самоуправе као оснивачи предвидели и обезбедили у оквиру својих одлука о буџету и на основу уговора са регионалним развојним агенцијама годишњу чланарину ради обезбеђења средстава за рад и пословање привредног друштва, односно удружења у износу од најмање 0,10% од укупно остварених пореских прихода из претходне године у односу на годину у којој се врши пренос средстава, осим за град Београд где је годишња чланарина у износу од најмање 0,02% и за град Нови Сад где је годишња чланарина у износу од најмање 0,05%, од укупно остварених пореских прихода из претходне године у односу на годину у којој се врши пренос средстава;”

Члан 2.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-7976/2022

У Београду, 13. октобра 2022. године

В Л А Д А

ПРЕДСЕДНИК

Ана Брнабић, с.р.

**О Б Р А З Л О Ж Е Њ Е**

1. **Oснов за доношење Уредбе**

Законски основ за доношење Уредбе о изменама уредбе о утврђивању услова, критеријума и начина акредитације за обављање послова регионалног развоја и одузимања акредитације пре истека рока на који је издата („Службени гласник РСˮ, бр. 74/10, 4/12 и 44/18 – др. закон и 69/19), садржан у одредби члана 41. став 2. Закона о регионалном развоју („Службени гласник РСˮ бр. 51/09, 30/10, 89/15 - др. закон), којом је прописано да ближе услове, критеријуме и начин акредитације и одузимања акредитације пре истека времена на које им је дата, прописује Влада на предлог министарства надлежног за послове регионалног развоја.

У одредби члана 42. став 1. Закона о Влади („Службени гласник РСˮ, бр.55/ 05, 71/05-исправка, 101/07, 65/08, 16/11, 68/12 – УС, 72/12, 7/14-УС, 44/14 и 30/18-др. закон) је прописано да Влада уредбом подробније разрађује однос уређен законом, у складу са сврхом и циљем закона, а одредбом члана 17. став 1. дефинисано је да Влада којој је престао мандат може вршити само текуће послове и не може предлагати Народној скупштини законе и друге опште акте нити доносити прописе, изузев ако је њихово доношење везано за законски рок или то налажу потребе државе, интереси одбране или природна, привредна или техничка несрећа.

Имајући у виду чињеницу да се ради о извршењу текућег посла од којег зависи благовремена и правилна реализација програма који се односе на регионални развој, акредитоване регионалне развојне агенције и јединице локалне самоуправе, као и планирање и припрему програма средстава за наредни период на свим нивоима испуњени су услови из члана 17. став 1. Закона о Влади.

1. **Разлози за доношење Уредбе**

Законом о регионалном развоју утврђено је да је регионална развојна агенција привредно друштво или удружење основано за обављање послова односно унапређење регионалног развоја и развоја предузетништва, која је акредитована у складу са законом и посебним актом који доноси Влада на предлог министарства надлежног за регионални развој.

У периоду од 1. децембра 2010. године када је започео поступак акредитације, je акредитовано односно обновило акредитацију 17 регионалних развојних агенција. Већински оснивачи ових агенција су јединице локалне самоуправе које издвајају одређена средства у виду чланарина за њихов рад и пословање.

Измени Уредбе приступило се у циљу једнообразности поступања, као и финансијске консолидације, а имајући у виду сугестије Министарства финансија које се односе усклађивање минималног износа чланарина које ЈЛС издвајају за рад и пословање АРРА са чланом 5. став 4. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 - исправка, 108/13, 142/14, 68/15 - др. закон, 103/15, 99/16, 113/17, 95/18, 31/19, 72/19, 149/20, 118/21 и 118/21 - др. закон), којим је прописано да уколико се поједини приходи и примања, расходи и издаци, као и буџет локалне власти утврђују релативно, као проценат буџета или расхода буџета Републике Србије, односно буџета локалне власти, њихов износ, односно висина утврдиће се примењујући, као основицу, пореске приходе.

1. **Информација о спроведеним консултацијама**

Приликом припреме Предлога уредбе нису спроведене класичне консултације, али су све акредитоване регионалне развојне агенције обавештене о ставу Министарства финансија у погледу утврђивања најнижег износа чланарина најпре од стране својих већинских оснивача односно јединица локалне самоуправе, али и од стране Министарства привреде.

Обавештавање и комункација са акредитованим регионалним развојним агенцијама обављани су и путем мејлова и путем телефонских разговора представника Министарства привреде и Развојне агенције Србије са представницима АРРА.

1. **Oбjашњење појединачних решења**

**Чланом 1.** је предвиђено да се у Уредби о утврђивању услова, критеријума и начина акредитације за обављање послова регионалног развоја и одузимања акредитације пре истека рокa на који је издата (,,Службени гласник РС”, бр. 74/10, 4/12, 44/2018 - др. закон и 69/19), у члану 3. став 1. тачка 4) мења и гласи:

„4) да су јединице локалне самоуправе као оснивачи предвидели и обезбедили у оквиру својих одлука о буџету и на основу уговора са регионалним развојним агенцијама годишњу чланарину ради обезбеђења средстава за рад и пословање привредног друштва, односно удружења у износу од најмање 0,10% од укупно остварених пореских прихода из претходне године у односу на годину у којој се врши пренос средстава, осим за град Београд где је годишња чланарина у износу од најмање 0,02% и за град Нови Сад где је годишња чланарина у износу од најмање 0,05%, од укупно остварених пореских прихода из претходне године у односу на годину у којој се врши пренос средстава.”

**Чланом 2.** предвиђено је да **о**ва уредба ступа на снагу наредног дана од дана објављивања у „Службеном гласнику“ Републике Србије.

1. **Процена износа финансијских средстава потребних за спровођење ове уредбе**

За спровођење ове уредбе нису потребна средства из буџета Републике Србије.

1. **Разлози за хитно доношење уредбе**

Разлози за хитно доношење уредбе су како усклађивање са чланом 5. став 4. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 - исправка, 108/13, 142/14, 68/15 - др. закон, 103/15, 99/16, 113/17, 95/18, 31/19, 72/19, 149/20, 118/21 и 118/21 - др. закон), којим је прописано да уколико се поједини приходи и примања, расходи и издаци, као и буџет локалне власти утврђују релативно, као проценат буџета или расхода буџета Републике Србије, односно буџета локалне власти, њихов износ, односно висина утврдиће се примењујући, као основицу, пореске приходе, тако и решавање по захтевима за суфинансирање чланарина јединица локалне самоуправе из треће и четврте групе и девастираних подручја за рад и пословање акредитованих регионалних развојних агенција и планирање расхода јединица локалне самоуправе и министарства за ове намене за наредни период.

1. **Ступање на снагу уредбе**

Ова уредба ступа на снагу наредног дана од дана објављивања у „Службеном гласнику Републике Србијеˮ.

1. **Разлози за ступање на снагу наредног дана од дана објављивања**

Имајући у виду чињеницу неопходности планирања и припреме буџета јединица локалних самоуправа за наредну годину, као и суфинансирање чланарина ЈЛС за рад и пословање АРРА од стране Министарства привреде које је потребно извршити до краја ове године као и сугестије Министарства финансија неопходно је да наведена уредба ступи на снагу наредног дана од дана објављивања.